CELEX: 62019CN0725
Language: hr
Date: 2019-10-01 00:00:00
Title: predmet C-725/19: Zahtjev za prethodnu odluku koji je 1. listopada 2019. uputila Judecătoria Sector 2 București (Rumunjska) – IO protiv Impuls Leasing România IFN SA

17.2.2020   
            
            
               HR
            
            
               Službeni list Europske unije
            
            
               C 54/14
            
         
      Zahtjev za prethodnu odluku koji je 1. listopada 2019. uputila Judecătoria Sector 2 București (Rumunjska) – IO protiv Impuls Leasing România IFN SA
      (predmet C-725/19)
      (2020/C 54/17)
      Jezik postupka: rumunjski
      
         Sud koji je uputio zahtjev
      
      Judecătoria Sector 2 București
      
         Stranke glavnog postupka
      
      
         Tužiteljica i podnositeljica prigovora: IO
      
         Tuženik: Impuls Leasing România IFN SA
      
         Prethodna pitanja
      
      Treba li Direktivu 93/13/EEZ (1), uzimajući u obzir načelo djelotvornosti, tumačiti na način da joj se protivi nacionalno zakonodavstvo, kao što je važeći rumunjski propis o uvjetima dopuštenosti prigovora protiv ovrhe – članak 713. stavak 2. Zakona o parničnom postupku, kako je izmijenjen Zakonom br. 310/2018, koje ne omogućuje, u okviru prigovora protiv ovrhe, mogućnost da sud ispitiva, na zahtjev potrošača ili po službenoj dužnosti, jesu li uvjeti ugovora o leasingu, koji predstavlja ovršnu ispravu, nepošteni zbog toga što postoji tužba općeg prava u okviru koje ugovori sklopljeni između „potrošača” i „trgovca” („vânzător sau furnizor”) mogu biti provjereni u pogledu postojanja nepoštenih uvjeta u smislu te direktive?
      
         (1)  Direktiva Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (SL 1993., L 95, str. 29.) (SL, posebno izdanje na hrvatskom jeziku, poglavlje 15., svezak 12., str. 24.)